ગુજરાત વિધાનસભા ચૂંટણી નજીક આવી રહી છે, ત્યારે રાજ્યમાં ભાજપ દ્વારા 'અડીખમ ગુજરાત' કેમ્પેન શરૂ કરવામાં આવ્યું છે. ભાજપ યુવા મતદારોને આકર્ષવા માટે યુવા લક્ષી વિવિધ કાર્યક્રમો આપી રહ્યું છે, આ જ શ્રેણીમાં રવિવારે અમદાવાદના પં. દીનદયાળ ઉપાધ્યાય સભાગુહ ખાતે સંવાદ કાર્યક્રમ યુવા ટાઉન હોલનું આયોજન કરવામાં આવ્યું હતું. આ કાર્યક્રમમાં ભાજપના રાષ્ટ્રીય અધ્યક્ષ અમિત શાહ રાજ્યના 1.5 લાખ યુવાનો સાથે સંવાદ કર્યો હતો અને તેમના સવાલોના જવાબ આપ્યા હતા. આ કાર્યક્રમ માટે સોશિયલ મીડિયા પર યુવાનો દ્વારા 3 લાખથી પણ વધુ પ્રશ્નો આવ્યા હતા. કેટલાક સવાલો હતા, તો કેટલીક સલાહો પણ હતી.